internet vaartha 159 Views
మిస్బా 114 పరుగులతో సెంచరీ
లార్డ్స్‌: ఇంగ్లండ్‌తో లార్డ్స్‌ వేదికగా జరుగు తున్న తొలి టెస్ట్‌ మ్యాచ్‌లో పాకిస్థాన్‌ తొలి ఇన్నింగ్స్‌ 339 వద్ద ముగిసింది.ఓవర్‌ నైట్‌ స్కోరు 6వికెట్లకు 282 పరుగులతో శుక్రవారం తొలి ఇన్నింగ్స్‌ కొనసాగించిన పాకిస్థాన్‌ జట్టులో సెంచరీ వీరుడు మిస్బావుల్‌ హక్‌ 139 బంతులు ఆడి 18 బౌండరీలతో 114 పరుగులు చేసి సెంచరీ సాధించగా రెండవ రోజు కేవలం నాలుగు పరుగులు మాత్రమే చేయగలిగాడు. చివరల్లో సర్పిరాజ్‌ ఆహ్మద్‌ 25 పరుగులు, మహ్మద్‌ అమీర్‌ 12 పరుగులతో పర్వాలేదని పించినా వీరు ఎక్కువ సమయం క్రీజులో నిలువకపోవడంతో తొలి సెషన్‌లోనే పాకిస్థాన్‌ ఆలౌ టైంది. అనంతరం ఇంగ్లండ్‌ తొలి ఇన్నింగ్స్‌ ఆరంభించింది. పాక్‌ పేస్‌ బౌలర్‌ మహ్మద్‌ అమీర్‌ తొలి ఓవర్‌బౌలింగ్‌ చేయడం విశేషం.
పాక్‌ జెండాకు సెల్యూట్‌
పాక్‌టెస్ట్‌ క్రికెటర్‌ మిస్బావుల్‌ హక్‌ లార్డ్స్‌లో సెంచరీ పూర్తి చేయగానే స్టేడియంలో ఉన్న పాక్‌ జాతీయ జెండాకు సెల్యూట్‌ కొట్టి అనంతరం పుషప్స్‌ తీసి మరీ సంబరాలు చేసుకున్నాడు.ఇంగ్లండ్‌తో జరుగుతున్న తొలి టెస్ట్‌లో టాస్‌ గెలిచిన పాకిస్థాన్‌ బ్యాటింగ్‌ ఎంచుకుంది.ఓపెనర్‌ హఫీజ్‌ 40 పరుగులతో ఆకట్టుకున్నాడు. మసూద్‌ 7 పరుగులు,అలీ 7 పరుగులతో నిరాశ పర్చడంతో పాకిస్థాన్‌ ఒక దశలో 3 వికెట్లకు 77 పరుగులు చేసింది.ఈ దశలో క్రీజులోకి వచ్చిన కెప్టెన్‌ మిస్బా వికెట్ల పతనాన్ని అడ్డుకున్నాడు.అనంతరం క్రమంగా బ్యాట్‌ ఝుళిపిస్తూ తనదైన స్వీప్‌ షాట్లతో మైదానం నలువైపులా బంతిని తిప్పుతూ అభి మానులను అలరించాడు. ఇంగ్లండ్‌ స్పిన్నర్‌ మెయిల్‌ అలీ బౌలింగ్‌లో ఒకే ఓవర్‌లో నాలుగు పోర్లు బాదిన హక్‌ ఏకంగా సెంచరీ సాధించి లార్డ్స్‌లో తన చిరకాల వాంఛ నెరవేర్చుకున్నాడు. దీంతో తొలి రోజు ఆటముగిసే సమ యానికి  పాకిస్థాన్‌ 6 వికెట్ల నష్టానికి 282 పరుగులు చేసింది.తొలి రోజు మ్యాచ్‌ అనం తరం మిస్బా మాట్లాడుతూ ఇంగ్లండ్‌లో సెంచరీ చేస్తే మైదానంలోనే పుషప్స్‌ తీస్తా అని మిలటరీ వారికి మాటి చ్చాను అని వివరించాడు. ఇంగ్లండ్‌ పర్యటనకు వచ్చే ముందు పాకిస్థాన్‌ జట్టుకు మిలటరీ అకాడమీలోనే కొద్ది రోజులు కఠిన శిక్షణ ఇచ్చారు. లార్డ్స్‌ మైదానంలో మ్యాచ్‌ ఆడు తున్న దేశాల జాతీయ జెండాలను ఎగుర వేయడం ఆనవాయితి.